MG 08/15

KinnigBroliamm=Restr:Flag of Germany (1867–1918).svg|border|class=noviewer|20x20px </span>Impalaeriezh alaman</span></span>DoareMindrailherez yenaet dre zourMont en-droTennata dre argilMunision7,92 × 57 mm MauserProduerienArsanailh SpandauArsanailh FrankfurtMaschinen Fabrik Augsburg-NürnbergSiemens & HalskeJ. P. Sauer & SohnDWMRheinische Maschinen & Metallwaren FabrikMare implij1917 - deroù ar bloavezhioù 1930 (en arme alaman)Perzhioù teknikelMas13 kgHirder1.410 mmHirder ar c'hanol720 mmHed-tenn pleustrek400 mLusk-tennañ450 da 600 tenn/mnTizh mont e-maez ar boledoù840 m/sEndalc'hBandennoù 250 kartouchenn pe boestoù 100 kartouchennLezennRummad e Bro-C'hallA
Ar Maschinengewehr 08/15, anvet ivez MG 08/15, a zo ur vindrailherez alaman savet e kreiz ar bloavezhioù 1910 diwar brevedoù Sir Hiram Maxim ha deveret eus ar Maschinengewehr 08.

 Istor 
E 1915 e krogas ar soudarded vreizhveurat da implijout armoù hir nevez, ar fuzuilhoù-mindrailher, evel al Lewis Mark I. An armoù aotomatek-mañ o doa ur galloud-tennañ uhel ha gellout a raent bezañ diblaset aes da vare un argad evit goloiñ ar fozioù-brezel nevez-c'hounezet. Abaoe deroù ar Brezel-bed kentañ e veze implijet ar vindrailherez Maschinengewehr 08 gant an arme alaman. Ponner e oa (tost da 62 kg gant he fust hag he dafar) ha meur a soudard a ranke ober war he zro McNAB Chris, Armes à feu Encyclopédie visuelle, L'imprévu, 2022, p. 247.

E sell da gaout ur vindrailherez skañvoc'h tost d'ur fuzuilh-vindrailher e kemmas an Alamaned an MG 08 adalek 1915. Skañvaet e voe he gwikefre yenaat dre zour, he c'hulasenn, cheñchet e voe he stumm, he c'houch, he draen hag he surentez. Ul lamm koad hag ibilioù da stagañ un daoubez outi a voe ouzhpennet. En holl e voe produet tost da 127.000 skouerenn eus an MG 08/15 e daou arsanailh hag e meur a embregerezh vihan en Alamagn. BASTIÉ Jean-Pierre, Essai de la mitrailleuse MG 08/15, e Cibles n°645, miz Meurzh 2024, p.46-51 Ur stumm deveret, an MG 08/18, a voe savet evit bezañ montet war kirri-nij.

 Implij 
Adalek miz Ebrel 1917 e voe pourvezet teir MG 08/15 da bep kompagnunezh troadeien alaman. Kreskiñ a reas diwezhatoc'h da c'hwec'h mindrailherez e pep kompagnunezh, da lavaret eo unan evit pep kevrenn-emgann. Pep batiri kanolioù a resevas er memes koulz div vindrailherez. Implijet e voe kalz en argadoù alaman an nevez-amzer 1918. An MG 13 a gemeras plas an MG 08/15 en arme alaman adalek deroù ar bloavezhioù 1930.

Implijet e voe an MG 08/15 gant ar Freikorps etre 1919 ha 1921.

 Er sevenadur 
E alamaneg e implijer an droienn nullachtfünfzehn (zero-eizh-pemzek) d'ober anv eus un dra standart, boutin, normalizaet Termenadur Nullachatfünfzehn war ar geriadur DDSW - Der Deutsche Wortschatz (lennet d'an 30/03/2024).

 Daveennoù 

Rummad:Mindrailherezioù
Rummad:Armoù Alamagn
Rummad:Armoù ar Brezel-bed Kentañ
Rummad:Armoù alaman ar Brezel-bed Kentañ